als_Latn dik_Latn sag_Latn
Bukuroshja tashmë sipërmarrëse, Armina Mevlani ka rrëfyer për Rudina Magjistarin detaje nga lidhja e saj me djalin e ish-kryeministrit Berisha, Shkëlzen Berisha, gjatë emisionit "Takimi i Pasdites".
Ndër të tjera, ajo rrëfen se si njerëzit ia hodhën fajin asaj për prishjen e lidhjes së Shkëlzenit me ish-bashkëshorten e tij Sadije. "Gjithmonë faji i hidhet personit të tretë, por njerëzit harrojnë se çiftet kanë probleme brenda tyre. Lidhja ime me Shkëlzenin erdhi në mënyrë natyrale, jo e sforcuar."
23-vjeçarja, e cila prej 1 viti jeton me Shkëlzenin në vilën e tij jashtë Tiranës, tregoi se ka takuar gjithë familjen e partnerit të saj dhe ka konsideratën më të lartë për ish-kryeministrin dhe bashkëshorten e tij, Liri Berisha: "Kur i njeh nga afër, kupton që janë krejt ndryshe nga ajo çfarë ke lexuar dhe dëgjuar për ta. Ata kanë shumë kulturë dhe më pëlqen fakti që Shkëlzeni e vlerëson shumë familjen, ashtu sikurse edhe unë familjen time e kam të shenjtë".
Armina foli shumë mirë edhe për fëmijët e partnerit të saj 34-vjeçar nga martesa e parë, por nuk sqaroi nëse i kishte takuar apo jo.
Prej gati 3 vjetësh e lidhur, ish-prezantuesja u shpreh se çifti ende nuk është gati për martesë: "Ne duam të njohim edhe më mirë njëri-tjetrin, të shijojmë lidhjen kështu siç e kemidhe gradualisht të mendojmë për martesë. Martesa është një hap i madh dhe nuk ka kthim mbrapa."
Armina, aktualisht studente në vitin e parë master për Shkenca Politike, sapo i hyri një tjetër roli në karrierën e saj: rolit të sipërmarrëses. Ka rreth 2 javë që ajo ka hapur një butik të ri, "Delirium", në zonën e ish-Bllokut, ku tregëton disa firma të njohura botërore të këpucëve, çantave, getave. Për Rudinën ajo u shpreh se kishte marrë kredi në emrin e saj për hapjen e butikut.
als_Latn als_Latn als_Latn als_Latn als_Latn als_Latn